En enorm lysreklame for præsident Donald Trump pryder Rådhuspladsen i hovedstaden

Der bliver bagt godt og grundigt op til præsident Donald Trumps besøg om få uger.

En enorm lysreklame med påskriften 'TRUMP' og en række stjerner pryder mandag formiddag Rådhuspladsen i København. Reklamen har også optrådt på pladsen i løbet af weekenden.

Lysreklamen optræder i ca. 20 sekunder ad gangen og deler 'sendeflade' med bl.a. Thai Airways.

Ejeren af det enorme lysreklameskilt er bl.a. Citrus Media.

Her bekræfter direktør Eilif Rosenkilde, at de har lejet annoncen ud.

Grønlændere i fælles front: Glem det Donald

Se også: Mette Frederiksen forventer stadig besøg af Trump

- Som flere nok har bemærket, har der været lidt medieopmærksomhed om Trump-besøget. Der er blandt andet nogen, der vil gøre grin med præsident Trump med en kæmpe baby-ballon. Det er der nogen, der har villet vise lidt modvægt til, siger Eilif Rosenkilde.

- Hvem har lejet annoncen?

- Det har jeg lovet ikke at sige.

- Er det amerikanere eller danskere?

- Danskere.

Ekstra Bladet forsøger at få en kommentar fra annoncens bagmænd.

Også den tidligere amerikanske ambassadør i Danmark Rufus Gifford har fået øjnene op for den enorme reklame.